open-index/open-wikipedia-markdown huggingface dataset:
Εικοστή τρίτη δυναστεία Φαραώ

Η **23η Δυναστεία της αρχαίας Αιγύπτου** είναι η 3η δυναστεία της 3ης Μεταβατικής Περιόδου. Η δυναστεία αποτελείται από έναν αριθμό βασιλέων της Λιβυκής φυλής Μεσουές/Μα, Βερβερικής καταγωγής. Βασίλευσαν ως ανεξάρτητοι ηγεμόνες περιοχών της Άνω Αιγύπτου από το 880 ως το 720 π.Χ. και φαραώ από το 837 ως το 728 π.Χ.

## Ιστορία
Υπάρχει αρκετή συζήτηση γύρω από αυτή τη δυναστεία, που μάλλον ήταν εγκατεστημένη στην Μεγάλη Ηρακλεόπολη, στη Μεγάλη Ερμόπολη και στις Θήβες. Τα μνημεία της βασιλείας των ηγεμόνων της δείχνουν ότι ήλεγχαν την Άνω Αίγυπτο παράλληλα με την 22η δυναστεία, ως λίγο πριν το τέλος τού Οσορκόν Β΄.

## Πηγές
* J.P. Elias, "A Northern Member of the 'Theban' Twenty-Third Dynasty", Discussions in Egyptology 31 (1995), 57-67.
* J. Goldberg, "The 23rd Dynasty Problem Revisited: Where, When and Who?", Discussions in Egyptology 29 (1994), 55-85.
* H. Jacquet Gordon, "Deux graffiti d'époque libyenne sur le toit du Temple de Khonsu à Karnak" in Hommages à la memoire de Serge Sauneron, 1927-1976 (Cairo: 1979), pp. 169–74.
* K.A. Kitchen, The Third Intermediate Period in Egypt (c.1100–650 BC), 3rd ed., Warminster: 1996.
* Naunton, Christopher. “Libyans and Nubians.” A Companion to Ancient Egypt, by Alan B. Lloyd, vol. 1, Wiley-Blackwell, 2010, pp. 120–139.
Μπουλ τερριέ

δεξιά|μικρογραφία|Μια εικόνα ενός τυπικού μπουλ τερριέ το οποίο έχει τριγωνικά μάτια, γερό και πολύ μυώδες σώμαΤο **Μπουλ τερριέ** είναι φυλή σκύλου, η οποία ανήκει στην οικογένεια των φυλών τεριέ. Υπάρχει επίσης μια μικρότερη έκδοση αυτής της φυλής, επισήμως γνωστή ως μινιατούρα μπουλ τερριέ. Η φυλή δημιουργήθηκε τον 19ο αιώνα.

## Εμφάνιση
Το πιο αναγνωρίσιμο χαρακτηριστικό σε ένα μπουλ τερριέ είναι το κεφάλι του. Είναι γνωστό ως "κεφάλι σε σχήμα αυγού", όταν παρατηρηθεί από το μέτωπο του. Το κρανίο του είναι σχεδόν επίπεδο. Η μύτη βρίσκεται στην άκρη του κεφαλιού και έχει κλίση προς τα κάτω. Έχει μαύρο χρώμα. Τέλος, το μπουλ τερριέ, έχει καλά ανεπτυγμένα ρουθούνια. Το κάτω σαγόνι είναι βαθύ και ισχυρό. Τα μοναδικά τριγωνικά μάτια είναι μικρά και σκοτεινά. Τα μπουλ τερριέ είναι τα μόνα σκυλιά που έχουν τριγωνικά μάτια. Το σώμα του μπουλ τερριέ είναι γεμάτο και στρογγυλό. Η ουρά του έχει οριζόντια κατεύθυνση. Έχει άσπρο, κόκκινο, κιτρινόφαιο, μαύρο ή στικτό χρώμα, ή κάποιο συνδυασμό των παραπάνω.

## Παραπομπές

Κατηγορία:Φυλές σκύλων
Κατηγορία:Φυλές σκύλων της Διεθνούς Κυνολογικής Ομοσπονδίας
Τάκης Κληρίδης

Ο **Τάκης Κληρίδης** είναι Ελληνοκύπριος πολιτικός, ελεγκτής-λογιστής και σύμβουλος επιχειρήσεων. Διετέλεσε Υπουργός Οικονομικών της Κύπρου.

## Βιογραφικά στοιχεία
Ο Τάκης Κληρίδης γεννήθηκε το 1951 στη Λευκωσία. Φοίτησε στο Παγκύπριο Γυμνάσιο και στο Παγκύπριο Οικονομικό Λύκειο. Σπούδασε διοίκηση επιχειρήσεων και ως εγκεκριμένος λογιστής στο Ηνωμένο Βασίλειο. Είναι μέλος του επαγγελματικού σώματος λογιστών-ελεγκτών του Ηνωμένου Βασιλείου Chartered Association of Certified Accountants. 

Το 1974 ολοκλήρωσε τις σπουδές του. Τα επόμενα τρία χρόνια εργάστηκε σε Ηνωμένο Βασίλειο και Ελλάδα. Το 1977 επέστρεψε στην Κύπρο και ξεκίνησε να ασκεί το επάγγελμα του εγκεκριμένου λογιστή-συμβούλου επιχειρήσεων. Διετέλεσε ανώτερος συνέταιρος στον Οίκο Ελεγκτών-Συμβούλων KPMG/Μεταξάς-Λοϊζίδης- Συρίμης. Επιπλέον, ήταν μέλος του Συνδέσμου Εγκεκριμένων Λογιστών Κύπρου ενώ υπηρέτησε και στο συμβούλιο του συνδέσμου (1991-1999). Ακόμη, διετέλεσε μέλος της Επιτροπής Προστασίας Ανταγωνισμού από τον Ιούνιο του 1998 μέχρι τον Μάρτιο του 1999 που ανέλαβε υπουργός. Είναι μέλος αριθμού διοικητικών συμβουλίων εταιρειών στην Κύπρο και στο εξωτερικό. 

Έχει 2 παιδιά. 

## Πολιτική διαδρομή
Στις 19 Μαρτίου 1999 διορίστηκε Υπουργός Οικονομικών στην Κυβέρνηση Γλαύκου Κληρίδη. Παρέμεινε στη θέση αυτή έως τις 28 Φεβρουαρίου 2003 που ολοκληρώθηκε η θητεία της κυβέρνησης.

## Άλλες δραστηριότητες
Διετέλεσε μέλος του εκτελεστικού συμβουλίου της Κυπριακής Ολυμπιακής Επιτροπής. Ακόμη, διετέλεσε πρόεδρος της Κυπριακής Ομοσπονδίας Καλαθοσφαίρισης (1988-1998).

## Παραπομπές

## Πηγές
* 

|-

Κατηγορία:Υπουργοί Οικονομικών (Κύπρος)
Κατηγορία:Κύπριοι λογιστές
Κατηγορία:Κύπριοι σύμβουλοι επιχειρήσεων
Κατηγορία:Οικογένεια Κληρίδη
Κατηγορία:Κυβέρνηση Γλαύκου Κληρίδη 1998
Σον Τζέιμς (μουσικός)

Ο **Σον Τζέιμς** (αγγλικά: *Shawn James*, 23 Σεπτεμβρίου 1986) είναι Αμερικανός τραγουδιστής και τραγουδοποιός της folk, blues και soul μουσικής. Περισσότερο είναι γνωστός για τη σόλο καριέρα του, αλλά και για τη συμμετοχή του στο συγκρότημα The Shapeshifters. Γεννήθηκε στο Σικάγο και πήγαινε σε τοπική πεντηκοστιανής εκκλησίας, τραγούδωντας κιόλας στη χωροδία. Επίσης, κατά την περίοδο του λυκείου του έκανε μαθήματα φωνητικής. 

Ο Τζέιμς ξεκίνησε να ασχολείται επαγγελματικά με τη μουσική εργαζόμενος ως τεχνικός ήχου σε διάφορα μουσικά στούντιο. Το 2012, εκείνος και η σύζυγός του, μετακόμίσαν από το Τενεσί με προορισμό το Αρκάνσας, για να ακολουθήσει πλήρως την καριέρα του μουσικού. Εκεί ξεκίνησε να ερμηνεύει σε διάφορα μέρη, ενώ άρχισε να ηχογραφεί και τα δικά του τραγούδια. Την ίδια χρονιά κυκλοφόρησε μόνος του το *Shadows*. Το 2013, δημιούργησε τους Shawn James & The Shapeshifters, με τους οποίους 3 στούντιο άλμπουμ, ένα live, χωρίς να αφήσει τη σόλο καριέρα του, κυκλοφορώντας κι άλλα τρια στούντιο άλμπουμ. 

Η στιγμή που πρωτοαπέκτησε δημοτικότητα ήταν όταν διασκεύασε το κομμάτι του A. A. Bondy "American Hearts", ανεβάζοντας το στο Reddit. Αργότερα, τραγούδια του ακούστηκαν σε διάφορες τηλεοπτικές σειρές όπως το *Reckless* και το *Shameless*. Περισσότερη δημοτικότητα έλαβε, όταν το τραγούδι του "Through the Valley", συμεπριλήφθηκε στη μουσική του βιντεοπαιχνιδιού του PlayStation 4, *[[The Last of Us Part II]]*, ξεπερνώντας τις 3 εκατομμύρια θέασεις στο Spotify, στο Ηνωμένο Βασίλειο. 

## Δισκογραφία
### Σόλο δίσκοι
* Shadows (2012)
* Deliverance (2014)
* On the Shoulders of Giants (2016)
* Live at the Heartbreak House (2018)
*The Dark & The Light (2019)

### Με τους The Shapeshifters
* The Wolf (2013)
*The Bear (2013)
* The Hawk (2014)
*The Covers (2014)
* The Gospel According To Shawn James & The Shapeshifters (2017)

## Παραπομπές


## Εξωτερικοί σύνδεσμοι
* 
* Shawn James at Bandcamp

Κατηγορία:Αμερικανοί τραγουδιστές
Τζέσι Πιντάδο

O **Τζέσι Πιντάδο** είναι Αμερικανός κιθαρίστας μεξικανικής καταγωγής, γεννημένος στις 12/7/1969.  Γνωστός κυρίως για τη συμμετοχή του στους Terrorizer και τους Napalm Death, δύο από τις πιο επιδραστικές μπάντες στο χώρο του Death Metal/Grindcore. Είχε συμμετάσχει και στις μπάντες Nausea L.A., Lock-Up και Brujeria. Στο album Harmony Corruption (1990) των Napalm Death, η παρουσία του έγινε αισθητή μέσα από τον γεμάτο ήχο του, ο οποίος διακρίνεται από δυνατή παραμόρφωση και χαμηλές συχνότητες. Οι συνθέσεις του και ο χαρακτηριστικός ήχος του, βοήθησαν τη μετάβαση της μπάντας από τον hardcore punk ήχο στο Death Metal. Αποχώρησε από τους Napalm Death το 2004 και επανένωσε τους Terrorizer ηχογραφώντας νέο δίσκο. Απεβίωσε το 2006 στην Ολλανδία μετά από επιπλοκές στο συκώτι.

## Δισκογραφία

### Napalm Death

#### Studio albums

* *Harmony Corruption* (1990)
* *Utopia Banished* (1992)
* *Fear, Emptiness, Despair* (1994)
* *Diatribes* (1996)
* *Inside the Torn Apart* (1997)
* *Words from the Exit Wound* (1998)
* *Enemy of the Music Business* (2000)

#### Singles and EPs

* *Harmony Corruption bonus live EP* (EP, 1990)
* *Mass Appeal Madness* (EP, MOSH46 1991)
* *The World Keeps Turning* (EP, MOSH65 1992)
* *Nazi Punks Fuck Off* (EP, MOSH92 1993)
* *Hung* (EP, 1994)
* *More Than Meets the Eye* (Promo, 1994)
* *Plague Rages* (Promo, 1994)
* *Greed Killing* (EP, 1995)
* *Cursed to Tour* (split with At the Gates, 1996)
* *In Tongues We Speak* (split-CD with Coalesce) (MOSH168 1997)
* *Breed to Breathe* (EP, 1997)
* *Leaders Not Followers* (EP, 1999)

### Terrorizer

#### Studio albums

* *World Downfall* (1989)
* *Darker Days Ahead* (2006)

## Παραπομπές


Κατηγορία:Αμερικανοί κιθαρίστες
Οικογένεια Κληρίδη

Η **οικογένεια Κληρίδη** είναι οικογένεια πολιτικών, νομικών και άλλων επιστημών, μέλη της οποίας διακρίθηκαν στην κυπριακή κοινωνία. Σημαντικότερος εκπρόσωπός της θεωρείται ο Γλαύκος Κληρίδης.

## Ιστορικό
Γενάρχης της οικογένειας ήταν ο Χατζηχριστοφής (1800 μ.Χ.) που γεννήθηκε στον Αγρό. Ο Χατζηχριστοφής είχε πολύ λεπτή φωνή, που έμοιαζε με τη φωνή του πουλιού *κλήρος* (*κληρκός* στην κυπριακή διάλεκτο). Από το γεγονός αυτό προέκυψε το επίθετο Κληρίδης. Ο Χατζηχριστοφής Κλήρος ή Κληρκός έφυγε σε νεαρή ηλικία από τον Αγρό και εργάστηκε ως εργάτης μιας οικογένειας γεωργών στην Αθηένου. Μετά από περίπου 10 χρόνια επέστρεψε στον Αγρό, όπου και έκτισε το πρώτο σπίτι της οικογένειας.

## Μέλη
*Ιωάννης Κληρίδης, δικηγόρος και πολιτικός, δήμαρχος Λευκωσίας
**Γλαύκος Κληρίδης, δικηγόρος και πολιτικός, πρόεδρος της Κυπριακής Δημοκρατίας
***Καίτη Κληρίδου, νομικός, βουλευτής
**Ξάνθος Κληρίδης, δικηγόρος, βουλευτής
***Ιωάννης Ξ. Κληρίδης
**Χρυσάνθη Κληρίδου

*Νέαρχος Κληρίδης, λαογράφος και ιστορικός
**Αλέκος Κληρίδης
**Λεύκος Κληρίδης, δικηγόρος, Υπουργός Δικαιοσύνης
***Νίκος Κληρίδης, δικηγόρος
***Νέαρχος Λ. Κληρίδη, αρχιτέκτονας
***Κώστας Κληρίδης, δικηγόρος, γενικός εισαγγελέας της Κύπρου
**Φοίβος Κληρίδης
***Μάρω Κληρίδου, εισαγγελέας της Κύπρου
***Χρίστος Κληρίδης, βουλευτής, δικηγόρος, ακαδημαϊκός
***Ανθή Κληρίδου, οδοντίατρος
**Ρένος Κληρίδης
**Δρόσος Κληρίδης

Πέτρος Κληρίδης

Τάκης Κληρίδης

## Παραπομπές

## Πηγές
* 
* 
* 


Κληριδη
Κληριδη
Γουίλιαμ Γκίλμπερτ (αστρονόμος)

μικρογραφία|Το εξώφυλλο της έκδοσης του De Magnete του 1628
Ο **Γουίλιαμ Γκίλμπερτ** (, Κόλτσεστερ 1544 – Λονδίνο 1603) ήταν Άγγλος γιατρός και φυσικός. Ολοκλήρωσε τις ιατρικές του σπουδές στο Κέιμπριτζ το 1569 και εγκαταστάθηκε το 1573 στο Λονδίνο, όπου εργάστηκε ως ιατρός. Υπήρξε μέλος του Κολεγίου του Αγίου Ιωάννη στο Κέιμπριτζ και γιατρός στην Αυλή της βασίλισσας Ελισάβετ Α΄. Το 1600 το βιβλίο του Περί μαγνητών (*[[:en:De_Magnete|De Magnete, Magneticisque Corporibus]]) εκδίδεται* . Ο Γκίλμπερτ διατύπωσε πρώτος την υπόθεση ότι η Γη είναι ένας μαγνήτης και μαγνήτισε μία σιδερένια σφαίρα (terrella) , για να αποδείξει ότι αυτή επιδρά πάνω στη μαγνητική βελόνα με τον ίδιο τρόπο όπως η Γη. Ο Γκίλμπερτ διαχώρισε τα σώματα σε μονωτές και αγωγούς. Η κοσμοθεωρία του για τη δομή του σύμπαντος υπήρξε πρωτοποριακή. Ακόμα, εφηύρε το ηλεκτροσκόπιο. Tέλος, θεμελίωσε την υπόθεση ότι αυτό που κρατά τους πλανήτες στην τροχιά τους θα έπρεπε να αποτελεί κάποια μορφή μαγνητικής έλξης.

## Εικόνες

Αρχείο:William Gilbert on magnetism. Wellcome L0001514.jpg|Απόσπασμα από το De Magnete
Αρχείο:William Gilbert on magnetism. Wellcome L0001516.jpg|Απόσπασμα από το De Magnete
Αρχείο:Terrella3452.png|Η terrella
Αρχείο:William Gilbert demonstrating the magnet before Queen Elizab Wellcome V0018144.jpg|Ο Γκίλμπερτ παρουσιάζει στην βασίλισσα Ελισάβετ 'Α τον μαγνήτη
Αρχείο:Gilbert De Magnete Illo082.jpg|Απόσπασμα από το De Magnete


## Παραπομπές


Κατηγορία:Άγγλοι φυσικοί
Κατηγορία:Άγγλοι ιατροί
Ραούλ Γκονσάλες Τριάνα

Ο **Ραούλ Βαλεντίν Γκονσάλες Τριάνα** (ισπανικά: *Raúl Valentín González Triana*), γεννημένος στις 14 Φεβρουαρίου 1968 στο Σιέγο ντε Άβιλα της Κούβας, είναι Κουβανός πρώην ποδοσφαιριστής, ο οποίος αγωνιζόταν ως αμυντικός, και νυν προπονητής, ο οποίος, μεταξύ άλλων, έχει διατελέσει, συνολικά, τρεις φορές ομοσπονδιακός τεχνικός της Εθνικής Κούβας.

## Βιογραφία
Ο Γκονσάλες Τριάνα ανέλαβε, συνολικά, καθήκοντα ομοσπονδιακού τεχνικού της Εθνικής Κούβας δύο φορές, κατά τη διάρκεια του Γκολντ Καπ του 2007 και του 2011, χωρίς ωστόσο, και τις δύο περιπτώσεις, να πετύχει να ξεπεράσει το στάδιο του πρώτου γύρου της διοργάνωσης. Κατά τη διάρκεια της σεζόν 2009-10, διετέλεσε, παράλληλα, ομοσπονδιακός τεχνικός της εθνικής ομάδας της χώρας, καθώς και προπονητής της ΦΚ Σιέγο ντε Άβιλα, με την οποία και κατέκτησε το Καμπεονάτο Νασιονάλ.

Επίσης, διετέλεσε ομοσπονδιακός τεχνικός της Εθνικής Κούβας U20, κατά τη διάρκεια του Παγκοσμίου Κυπέλλου U20 του 2013, το οποίο διεξήχθη στην Τουρκία, όπου και αποκλείστηκε κατά τον πρώτο γύρο της διοργάνωσης. Την αμέσως επόμενη χρονιά, συμμετείχε στους Κεντροαμερικανούς και Καραϊβικούς Αγώνες, οι οποίοι διεξήχθησαν στη Βερακρούς του Μεξικού, όπου και κατέκτησε το χάλκινο μετάλλιο ως ομοσπονδιακός τεχνικός της Εθνικής Κούβας U21.

Στις 14 Μαΐου 2015, επανήλθε στην τεχνική ηγεσία της εθνικής ομάδας των ανδρών της χώρας, αντικαθιστώντας τον Βάλτερ Μπενίτες. Τέσσερις ημέρες αργότερα, καταδικάστηκε ως ένοχος για ρατσιστική συμπεριφορά σε βάρος διαιτητή κατά την θητεία του ως ομοσπονδιακός τεχνικός της Εθνικής Κούβας U21, κατά τη διάρκεια των Κεντροαμερικανικών και Καραϊβικών Αγώνων του 2014, με συνέπεια ποινή αποκλεισμού του για διάστημα 5 αγώνων, καθώς και εκ μέρους του καταβολής σχετικού προστίμου, από την ΚΟΝΚΑΚΑΦ.

Παρά τον πρόωρο αποκλεισμό της Κούβας απέναντι στο Κουρασάο, κατά τη διάρκεια του Β Προκριματικού Γύρου των Προκριματικών του Παγκοσμίου Κυπέλλου του 2018, ωστόσο, ο ίδιος παρέμεινε στη θέση του ως ομοσπονδιακός τεχνικός της εθνικής ομάδας της χώρας, ενόψει του Γκολντ Καπ του 2015. Ωστόσο, ένα ζήτημα έκδοσης σχετικής ταξιδιωτικής βίζας δεν του επέτρεψε να ταξιδεύσει στις Ηνωμένες Πολιτείες, προκειμένου να ηγηθεί της ομάδας ενόψει αναμέτρησής της με αντίπαλο το Μεξικό. Ο βοηθός του, Βάλτερ Μπενίτες, τελικώς, ανέλαβε να ηγηθεί της Εθνικής Κούβας στη συγκεκριμένη αναμέτρηση, η οποία ολοκληρώθηκε με την ήττα της με τελικό σκορ 6-0. Επανερχόμενος στην τεχνική ηγεσία για τις δύο υπόλοιπες αναμετρήσεις στα πλαίσια της φάσης των ομίλων της διοργάνωσης, πέτυχε να οδηγήσει την Κούβα ως τα προημιτελικά της διοργάνωσης, έπειτα από νίκη με σκορ 1-0 απέναντι στη Γουατεμάλα, παρά τον σημαντικό αριθμό αυτομολιών οι οποίες είχαν αποδυναμώσει την ομάδα.

Στις 18 Φεβρουαρίου 2016, ο Γκονσάλες Τριάνα αντικαταστάθηκε στην τεχνική ηγεσία της Εθνικής Κούβας από τον Χούλιο Βαλέρο, προπονητή της ΚΦ Καμαγουέι, πρωταθλήτριας ομάδας της Κούβας.

## Διακρίσεις (ως προπονητής)
**[[Φούτμπολ Κλουμπ Σιέγο ντε Άβιλα|ΦΚ Σιέγο ντε Άβιλα]]**:
* Πρωταθλητής Κούβας τη σεζόν 2009-10.

## Παραπομπές

Κατηγορία:Κουβανοί ποδοσφαιριστές
Κατηγορία:Κουβανοί προπονητές ποδοσφαίρου
Κατηγορία:Προπονητές ποδοσφαίρου Εθνικής Κούβας
Κατάλογος τραγουδιών στην κορυφή του Billboard Hot 100 (1962)

thumb
To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες. 

Το έτος 1962, 14 καλλιτέχνες ή συγκροτήματα πέτυχαν να έχουν τραγούδια τους στην πρώτη θέση του καταλόγου επιτυχιών, όπως οι Joey Dee and the Starliters, Τζιν Τσάντλερ, Μπρους Τσάνελ, Σέλεϊ Φάμπαρες, Mr. Acker Bilk, Ντέιβιντ Ρόουζ, Μπόμπι Βίντον, Νιλ Σεντάκα, Little Eva, Τόμι Ρόου, The Four Seasons, Bobby "Boris" Pickett, The Crystals και The Tornados. Το μοναδικό συγκρότημα που είχε περισσότερα από ένα τραγούδια στην κορυφή τη χρονιά εκείνη ήταν οι Four Seasons.

**Σημείωση:** Το *Billboard* άλλαξε ξανά τις ημερομηνίες των τευχών του από τη Δευτέρα σε Σάββατο στις 6 Ιανουαρίου, διορθώνοντας έτσι την προηγούμενη ανακολουθία της μιας εβδομάδας. Οι ημερομηνίες κυκλοφορίας των τευχών άλλαξαν αρχικά από Σάββατο σε Δευτέρα στις 29 Απριλίου 1957.
----

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()
**Joel Whitburn Presents the Billboard Hot 100 Charts: The Sixties* ()

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1962
Αντικαταλανισμός

Ο **αντικαταναλισμός** ή **καταλανοφοβία** (, ) είναι η συλλογική ονομασία που δόθηκε σε διάφορες υποτιθέμενες ιστορικές τάσεις εντός της Ισπανία, Γαλλία και Ιταλία, οι οποίες ήταν εχθρικές προς την καταλανική κουλτούρα και παραδόσεις .

Πιο πρόσφατα ο όρος έχει χρησιμοποιηθεί για να επικρίνει τις πολιτικές θέσεις που είναι αντίθετες με τον Καταλανικό εθνικισμό ή την καταλανική ανεξαρτησία, τόσο εντός όσο και εκτός της Καταλονίας .

## Περιγραφή
εναλλ.=wikipedia|μικρογραφία|250x250εσ|Πινακίδα στα καταλανικά στην Βαλένθια καλεί σε μποϊκοτάζ των καταλανικών προϊόντωνΣτο ιστορικό πλαίσιο, ο αντικαταλανισμός είναι η εχθρική στάση προς την καταλανική γλώσσα, τους Καταλανούς, τις παραδόσεις ή οτιδήποτε που ταυτίζεται με την Καταλονία. Στο πολιτικό πλαίσιο μπορεί να εκφραστεί ως αντίδραση σε μια αντιληπτή διείσδυση του καταλανικού πολιτικού εθνικισμού στην περιοχή. Στις πιο ακραίες περιστάσεις, η αντικαταλανική στάση μπορεί να αναφέρεται και ως **Καταλανοφοβία**. Αρκετά πολιτικά κινήματα, τα οποία είναι γνωστά για τη διοργάνωση μποϊκοτάζ προϊόντων από την Καταλονία, ταυτίζονται επίσης ενεργά με τις ιδέες του αντικαταλανισμού.

1482 Η καταστολή και η καύση της Γραφής της Βαλένθια αρχίζει, έτσι η ύπαρξή της έχει τεθεί υπό αμφισβήτηση εδώ και πολλά χρόνια.

Μετά τον πόλεμο διαδοχής, ο οποίος τερματίστηκε το 1714, ο Φίλιππος Β΄ εξέδωσε διάταγμα το οποίο καταργούσε τους καταλανικούς νόμους και θεσμούς περιθωριοποιώντας την καταλανική γλώσσα και πολιτισμό υπέρ της καστιλλιάνικης γλώσσας και πολιτισμού. Το νέο διάταγμα ήταν βασιλικό μέτρο που αποσκοπούσε στην καταστολή των ηττημένων του πολέμου διαδοχής. Μετά τον πόλεμο και το διάταγμα ξεκίνησε η δημιουργία ενός ισπανικού συγκεντρωτικού κράτους σύμφωνα με τους νόμους της Καστίλλης, ιδρύοντας για πρώτη φορά νόμιμα το Βασίλειο της Ισπανίας. Ο αντικαταλανισμός εξελίχθηκε κατά τον 19ο αιώνα και τις αρχές του 20ού, φθάνοντας στο αποκορύφωμα του κατά τη διάρκεια της δικτατορίας του Φράνκο και της Λευκής Τρομοκρατίας.

### Ιταλία
Ο ιστορικός Άντονι Σάιμον υποστηρίζει ότι μεταξύ του δωδέκατου και του δέκατου πέμπτου αιώνα, η καταλανική στρατιωτική επέκταση στη Σικελία, τη Σαρδηνία και τη νότια Ιταλία και η επακόλουθη εμφάνιση καταλανών εμπόρων στις αγορές αυτών των περιοχών δημιούργησαν βαθιά αισθήματα εχθρότητας προς τους Καταλανούς. Οι προβληματισμοί βρίσκονται στα λογοτεχνικά έργα του Δάντη Αλιγκέρι, του Τζοβάνι Μποκάτσιο, του Φραντσέσκο Πετράρκα, του Λουίτζι Αλαμάνι, του Πιέτρο Αρετίνο ή του Σεραφίνο Ακουιλάνο.

## Παραπομπές


Κατηγορία:Καταλανικός εθνικισμός
Θάνατοι τον Ιανουάριο του 1976

## 1 Ιανουαρίου
## 2 Ιανουαρίου
## 3 Ιανουαρίου
## 4 Ιανουαρίου
## 5 Ιανουαρίου
## 6 Ιανουαρίου
## 7 Ιανουαρίου
## 8 Ιανουαρίου
*Τσου Εν Λάι (77), Κινέζος πρωθυπουργός

## 9 Ιανουαρίου
## 10 Ιανουαρίου
## 11 Ιανουαρίου
## 12 Ιανουαρίου
## 13 Ιανουαρίου
## 14 Ιανουαρίου
## 15 Ιανουαρίου
## 16 Ιανουαρίου
## 17 Ιανουαρίου
## 18 Ιανουαρίου
## 19 Ιανουαρίου
## 20 Ιανουαρίου
## 21 Ιανουαρίου
## 22 Ιανουαρίου
## 23 Ιανουαρίου
## 24 Ιανουαρίου
## 25 Ιανουαρίου
## 26 Ιανουαρίου
## 27 Ιανουαρίου
## 28 Ιανουαρίου
## 29 Ιανουαρίου
## 30 Ιανουαρίου
## Παραπομπές

01
Χουβεντούδ Αστουριάνα

Η **Χουβεντούδ Αστουριάνα** (ισπανικά: *Juventud Asturiana*) ήταν κουβανικός ποδοσφαιρικός σύλλογος με έδρα την Αβάνα.

## Ιστορία

Ο σύλλογος ιδρύθηκε από Αστουριανούς στην Αβάνα, στις 11 Ιουλίου 1912, ως *Σοσιεδάδ ντε ρεκρέο ι ντεπόρτες Χουβεντούδ Αστουριάνα* (ισπανικά: *Sociedad de recreo y deportes Juventud Asturiana*).

Η Χουβεντούδ Αστουριάνα άκμασε κατά τη διάρκεια του πρώτου μισού του 20ού αιώνα, κατακτώντας, συνολικά, επτά φορές το Πρωτάθλημα Κούβας.

Μεταξύ των πλέον ιστορικών αναμετρήσεων του συλλόγου, κατά τη διάρκεια της συγκεκριμένης χρονικής περιόδου, αξίζει να αναφερθεί η επικράτηση, σε φιλική αναμέτρηση, με σκορ 4-2, στις 16 Ιουνίου 1929, απέναντι στη Νασιονάλ ντε Μοντεβιδέο, η οποία, εκείνη την περίοδο, αριθμούσε στις τάξεις της, συνολικά, εννέα εκ των έντεκα βασικών παικτών της ομάδας της Εθνικής Ουρουγουάης, η οποία είχε κατακτήσει το ολυμπιακό χρυσό μετάλλιο το 1924 και το 1928.

Ο σύλλογος διαλύθηκε το 1952.

## Διακρίσεις
* **[[Πρωτάθλημα ποδοσφαίρου Κούβας|Πρωτάθλημα Κούβας]]** (**7**):
** Πρωταθλήτρια το 1927, το 1933, το 1935, το 1936, το 1941, το 1944 και το 1948.

## Πρόσωπα
*  Βαλεριάνο Φάνο
*  Μάριο Λόπες Αλφόνσο
*  Χουάν Τούνιας

## Παραπομπές


Κατηγορία:Ανενεργές ποδοσφαιρικές ομάδες Κούβας
Κατηγορία:Αθλητικοί σύλλογοι στην Αβάνα
Κατηγορία:Ιδρύσεις ποδοσφαιρικών ομάδων το 1912
Κατηγορία:Διαλύσεις ποδοσφαιρικών ομάδων το 1952
Ουλρίκε Μπράντστορπ

Η **Ουλρίκε Μπράντστορπ** (Ulrikke Brandstorp, γεννημένη στις 13 Ιουλίου 1995), γνωστή με το καλλιτεχνικό **Ulrikke**, είναι νορβηγή τραγουδίστρια. Συμμετείχε στη νορβηγική έκδοση του *Idol* το 2013 και στο *Stjernekampen* του NRK το 2018. Θα εκπροσωπούσε τη Νορβηγία στο διαγωνισμό τραγουδιού της Eurovision 2020 στο Ρότερνταμ της Ολλανδίας, μετά τη νίκη της στο *Melodi Grand Prix 2020* με το τραγούδι "Attention" αλλά ο διαγωνισμός ακυρώθηκε λόγω του  COVID-19.

Το 2019, έπαιξε το ρόλο της Liesl στο *Sound of Music* στο Folketeateret του Όσλο.

## Βιογραφία
Η Brandstorp ξεκίνησε να τραγουδάει από τότε που ήταν παιδί. Έπαιξε σε πολλές τοπικές παραγωγές του Pippi Longstocking. Το 2011-2013 ήταν επίσης σε μια νορβηγική περιοδεία με τις εκπομπές The Show Must Go On II και το The Thrill του Michael Jackson.

Συμμετείχε στο *Idol* το 2013 και στο τάλεντ σόου *The Voice* το 2015 με τον Hanne Sørvaag ως μέντορα. Βγήκε νοκ άουτ στους ημιτελικούς. Η Brandstrop από τότε συμμετείχε στο διαγωνισμό NRK Stjernekamp το φθινόπωρο του 2018. Εκεί κατέληξε στη δεύτερη θέση, χάνοντας μόνο από την Ella Marie Hætta Isaksen.

Το 2019, έπαιξε το ρόλο της Liesl, της παλαιότερης κόρης της οικογένειας Von Trapp, στο Sound of Music στο Folketeateret στο Όσλο. Τραγούδησε το "Shallow" με τον Ben Adams κατά τη διάρκεια του *Allsang på Grensen* το καλοκαίρι του 2019.

Συμμετείχε στο *Melodi Grand Prix 2017* με το τραγούδι "Places" και τερμάτισε στην τέταρτη θέση. Συμμετείχε στο *Melody Grand Prix 2020* με το τραγούδι "Attention", όπου και κέρδισε. Ως αυτού, θα εκπροσωπούσε τη Νορβηγία στον Διαγωνισμό Τραγουδιού της Eurovision 2020 στο Ρότερνταμ της Ολλανδίας αλλά ο διαγωνισμός τελικά ακυρώθηκε λόγω του COVID-19. Τέλος, συμμετείχε και στο *Melodi Grand Prix 2023* με το τραγούδι "Honestly" και κατέκτησε την δεύτερη θέση.

## Παραπομπές


Κατηγορία:Διαγωνισμός Τραγουδιού Eurovision 2020
Κατηγορία:Συμμετέχοντες στη Eurovision
Κατηγορία:Νορβηγοί τραγουδιστές
Ιχνηλάτης του Ποσάβα

250px|μικρογραφία|Νεαρό θηλυκό Ποσάβα.
Ο **Ιχνηλάτης του Ποσάβα** (γνωστό και ως ***Πόσαβατς***) είναι ράτσα κυνηγετικού σκύλου που βασίζεται στην όσφρηση. Η Κροατία, και συγκεκριμένα η Ποσάβινα, η κοιλάδα του Σάβου, είναι ο τόπος καταγωγής του.
## Εμφάνιση
Τα Ποσάβα έχουν μακρύ σώμα, μακριά αυτιά και ουρά. Το ύψος τους είναι περίπου 50 εκατοστά. Η γούνα τους είναι συνήθως κεραμιδί ή άσπρη και επίπεδη.

## Ιστορία
Παρότι δεν υπάρχει ακριβής χρονολόγηση της εμφάνισης αυτής της φυλής, σκύλοι με την εμφάνιση του Ποσάβα έχουν βρεθεί σε τοιχογραφίες ήδη από το 1497. Αρκετές πηγές αναφέρουν τα Ποσάβα, όπως ο Πέταρ Μπάκιτς, Επίσκοπος του Ντιάκοβο (1719), και ο κτηνίατρος Φράνγιο Μπέρτιτς του Ντιάκοβο (1859).

Η φυλή αναγνωρίστηκε από τη Διεθνή Κυνολογική Ομοσπονδία (FCI) το 1955 και έλαβε τη σημερινή ονομασία της το 1969.

## Υγεία και συμπεριφορά
Τα Ποσάβα δεν παρουσιάζουν κάποιο ασυνήθιστο καταγεγραμμένο πρόβλημα υγείας και θεωρούνται πειθήνια και ένθερμα κυνηγετικά σκυλιά.

## Πηγές

* FCI Breed Standard 

Κατηγορία:Φυλές σκύλων
Πρωτάθλημα ΑΟΚΝΕΛ

Το **Πρωτάθλημα ΑΟΚΝΕΛ** είναι ένα τοπικό, ποδοσφαιρικό πρωτάθλημα το οποίο διοργανώνεται από την Αθλητική Ομοσπονδία Κέντρων Νεότητας Λεμεσού (ΑΟΚΝΕΛ) από το 1977. Στο πρωτάθλημα αυτό συμμετέχουν ομάδες μέλη της ΑΟΚΝΕΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Πολυνίκης ομάδα του θεσμού είναι το Κ.Ν. Καλού Χωριού Λεμεσού με 9 κατακτήσεις.

Από το πρωτάθλημα αυτό καθορίζεται η ομάδα που θα εκπροσωπήσει την ΑΟΚΝΕΛ στο Πρωτάθλημα Πρωταθλητριών ΣΤΟΚ και οι ομάδες της ΑΟΚΝΕΛ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το Πρωτάθλημα ΑΟΚΝΕΛ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

## Δομή
Στο πρωτάθλημα συμμετέχουν 11 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα συμμετέχει στο Πρωτάθλημα Πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

## Ομάδες
Οι ομάδες που συμμετέχουν στο Πρωτάθλημα ΑΟΚΝΕΛ 2025-26 είναι:

*Κέντρο Νεότητας ΑΕΚ Καλαβασού
*Κέντρο Νεότητας Αγίου Αμβροσίου
*
*Κέντρο Νεότητας Ακρούντας
*
*Κέντρο Νεότητας Ερήμης
*
*Κέντρο Νεότητας Μαρωνιτών Πολεμιδιών
*
*Κέντρο Νεότητας Πραστειού
*

## Οι πρωταθλήτριες ομάδες
Ο πίνακας που ακολουθεί παρουσιάζονται οι πρωταθλήτριες ομάδες κάθε περιόδου.

α Διεκόπη λόγω της Πανδημίας COVID-19.

## Κατακτήσεις ανά ομάδα
Ο πίνακας που ακολουθεί παρουσιάζει τις συνολικές κατακτήσεις πρωταθλήματος ανά ομάδα.

## Παραπομπές

## Δείτε επίσης

* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Κύπελλο ΑΟΚΝΕΛ


Κατηγορία:Ποδοσφαιρικές διοργανώσεις Κύπρου
Αρένα ροκ

Το **Αρένα ροκ** είναι είδος ροκ μουσικής το οποίο δημιουργήθηκε στα μέσα της δεκαετίας του 1970. Καθώς τα συγκροτήματα χαρντ ροκ και αυτά που έπαιζαν ένα χαλαρότερο αλλά έντονο είδος ποπ ροκ έγιναν πιο δημοφιλή, τα συγκροτήματα άρχιζαν να δημιουργούν υλικό το οποίο προοριζόταν εκ φύσεως για ένα μεγάλο κοινό. Η αρένα ροκ αναπτύχθηκε από τη χρήση πιο εμπορικά προσανατολισμένων και φιλικών προς το ραδιόφωνο ήχους. Η μουσική της αρένα ροκ περιέχει ισχυρή έμφαση στην μελωδία και συχνά έχει υμνικές χορωδίες. Άλλα κύρια χαρακτηριστικά είναι εφέ κιθάρας και χρήση πληκτρολογίου.

## Παραπομπές
### Πηγές

### Βιβλιογραφία

*
*
*
*
*
*
*
*
*
*
*
*
*

Κατηγορία:Ροκ μουσική
Κύπελλο ΑΟΚΝΕΛ

Το **Πανσόλειο Κύπελλο** αποτελεί ποδοσφαιρική τοπική διοργάνωση κυπέλλου στην επαρχία Λεμεσού της Κύπρου. Διοργανώνεται από την Αθλητική Ομοσπονδία Κέντρων Νεότητας Λεμεσού (ΑΟΚΝΕΛ) από το 1977. Στη διοργάνωση συμμετέχουν οι ομάδες του Πρωταθλήματος ΑΟΚΝΕΛ.

Η κυπελλούχος ομάδα αποκτά το δικαίωμα συμμετοχής στο Κύπελλο Κυπελλούχων ΣΤΟΚ.

## Δομή
Στο Κύπελλο ΑΟΚΝΕΛ συμμετέχουν οι ομάδες του Πρωταθλήματος ΑΟΚΝΕΛ, οι οποίες αγωνίζονται σε διπλούς νοκ-άουτ αγώνες μεταξύ τους. Ο τελικός είναι μονός και διεξάγεται σε ουδέτερο στάδιο.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου. (Ο πίνακας δεν είναι πλήρης καθώς δεν έχουν εντοπιστεί πληροφορίες για όλες τις περιόδους).

αΔιεκόπη λόγω της Πανδημίας COVID-19.

## Δείτε επίσης
* Ποδόσφαιρο στην Κύπρο
* Πρωτάθλημα ΑΟΚΝΕΛ

## Παραπομπές


Κατηγορία:Αθλητική Ομοσπονδία Κέντρων Νεότητας Λεμεσού
Κατηγορία:Ποδοσφαιρικές διοργανώσεις Κύπρου
Στέλλα Γιαμπουρά

Η **Στέλλα Γιαμπουρά** (27 Ιανουαρίου 1981, Αθήνα) είναι Ελληνίδα ηθοποιός, μοντέλο και παρουσιάστρια.

## Βιογραφία
Γεννήθηκε το 1981 στην Αθήνα όπου και μεγάλωσε, ενώ έλκει καταγωγή και από την Κύπρο. Σε ηλικία 14 ετών επιλέχθηκε από τον σκηνοθέτη Μανούσο Μανουσάκη για τον πρωταγωνιστικό ρόλο σε ένα επεισόδιο της σειράς «*Ταύρος με Τοξότη*». Εκεί συμπρωταγωνίστησε μαζί με τον Γιάννη Βούρο, τη Πέγκυ Σταθακοπούλου και τη Μαρία Ιωαννίδου. Μετά τη συμμετοχή της στη σειρά ξεκίνησε να ασχολείται με το χορό ενώ άρχισε να εργάζεται και ως μοντέλο.

Το 2000, δήλωσε μέσω του πρακτορείου της συμμετοχή στα «*[[Σταρ Ελλάς|Καλλιστεία του ANT1]]*» όπου κατέκτησε τον τίτλο **Μις Γιάνγκ 2000**. Μετά τη συμμετοχή της στα Καλλιστεία, δέχτηκε πρόταση από τον Μανούσο Μανουσάκη για ένα από τους βασικούς ρόλους στην κωμική σειρά «*[[Για μια γυναίκα και ένα αυτοκίνητο]]*». Τελικά έπαιξε στη σειρά τη σεζόν 2001-2002, ενώ την ίδια περίοδο έλαβε ξανά μέρος στα «*[[Σταρ Ελλάς|Καλλιστεία]]*» όπου κέρδισε τον τίτλο **Β' Σταρ Ελλάς 2002**. Στη συνέχεια ξεκίνησε τις σπουδές στο αντικείμενο της υποκριτικής στη Δραματική Σχολή της Μαίρης Βογιατζή – Τράγκα, απ' όπου αποφοίτησε τρία χρόνια μετά.

Από το 2003 μέχρι το 2005 ήταν μέρος του καστ της κωμικής σειράς «*Ελλάς το μεγαλείο σου*», όπου έπαιξε μαζί με τον Κώστα Κόκλα, τον Δημήτρη Μαυρόπουλο, την Υρώ Μανέ, τη Ζώγια Σεβαστιανού και άλλους. Τη σεζόν 2005-2006 έπαιξε μαζί με τον Γιάννη Βούρο και τη Πέγκυ Σταθακοπούλου στην κωμική σειρά «*Και sera sera*» ενώ συμμετείχε και σε ένα επεισόδιο της σειράς «*[[Το Κόκκινο Δωμάτιο]]*». Τη περίοδο 2006-2007 συνεργάστηκε με τον σκηνοθέτη Πάνο Κοκκινόπουλο στην αστυνομική σειρά «*[[10η εντολή]]*», λαμβάνοντας μέρος σε 7 συνολικά ιστορίες. Από το 2007 μέχρι το 2009 έπαιξε στην καθημερινή σειρά του Mega Channel, «*[[Μια στιγμή δυο ζωές]]*». Τη σεζόν 2008-2009 υποδύθηκε μία τραγουδίστρια στη μαύρη κωμωδία «*[[Μαύρα Μεσάνυχτα]]*» σε σκηνοθεσία Πάνου Κοκκινόπουλου. Το 2011, έκανε το κινηματογραφικό της ντεμπούτο στη σειρά ταινιών «*[[Ρόδα, τσάντα και κοπάνα]]*» υποδυόμενη μία από τις μαθήτριες του θρυλικού λυκείου της ταινίας. Το 2015, έλαβε μέρος σε τρεις κινηματογραφικές παραγωγές: «*Οι Γαμπροί της Ευτυχίας*», «*Λύσσα κακιά*» και «*[[Ουζερί Τσιτσάνης]]*».

Το 2015 υπήρξε συμπαρουσιάστρια του Γιώργου Αυτιά στο τηλεπαιχνίδι «*Bingo*» στην κυπριακή τηλεόραση. Τη σεζόν 2015-2016 παρουσίασε τη στήλη beauty στο τηλεοπτικό magazino «*Join Us*» στον ΣΚΑΪ, ενώ την ίδια περίοδο παρουσίαζε την ψυχαγωγική εκπομπή «*X in the city*» στο ίδιο κανάλι. Τη σεζόν 2016-2017 είχε έναν από τους πρωταγωνιστικούς ρόλους στην καθημερινή σειρά «*Προδοσίες*» στον ΣΚΑΪ ενώ παρουσίαζε και την εκπομπή υγείας «*Beautiful Life*» στο ίδιο κανάλι.

## Παραπομπές


Κατηγορία:Φωτομοντέλα
Κατηγορία:Ελληνίδες μοντέλα
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες τηλεπαρουσιάστριες
Internet Broadway Database

Η **Internet Broadway Database** (IBDB) είναι μια ηλεκτρονική βάση δεδομένων των παραγωγών των θεάτρων του Μπρόντγουεϊ και των συντελεστών τους. Η βάση σχεδιάστηκε και δημιουργήθηκε από την Karen Hauser το 1996 και λειτουργεί από το Τμήμα Έρευνας του The Broadway League, μιας εμπορικής ένωσης για την εμπορική θεατρική κοινότητα της Βόρειας Αμερικής.
 Ο ιστότοπος διαθέτει επίσης μια αντίστοιχη εφαρμογή τόσο για το IOS όσο και για το Android.

## Χαρακτηριστικά
Η βάση δεδομένων του Μπροντγουέι παρέχει αρχεία παραγωγών από τις απαρχές του θεάτρου της Νέας Υόρκης τον 18ο αιώνα μέχρι σήμερα. Επίσης περιλαμβάνει αναλυτικές πληροφορίες για ηθοποιούς και όλους τους συντελεστές
των θεατρικών παραγωγών από τότε έως σήμερα, καταλόγοι τραγουδιών, βραβεία και άλλα ενδιαφέροντα. Άλλα χαρακτηριστικά του IBDB περιλαμβάνουν ένα εκτεταμένο αρχείο φωτογραφιών από παλιές και σημερινές παραγωγές του Μπρόντγουεϊ.

## Παραπομπές


## Εξωτερικοί σύνδεσμοι
* 

Κατηγορία:Διαδικτυακές υπηρεσίες
Κατηγορία:Διαδικτυακές βάσεις δεδομένων
Κατηγορία:Θέατρο
Τάκης Χαρίτου

Ο **Τάκης Χαρίτου** είναι Έλληνας πολιτικός και γεωτεχνικός, βουλευτής Ροδόπης εκλεγμένος με τον ΣΥΡΙΖΑ. 

## Βιογραφία
Είναι παντρεμένος με την δικηγόρο Ελένη Λαφτσή. Έχει 3 κόρες. Άρχισε να ασχολείται με την πολιτική από τα νεανικά του χρόνια, ξεκινώντας από τη συμμετοχή του στο φοιτητικό κίνημα. Έχει διατελέσει μέλος του κεντρικού συμβουλίου της Εθνικής Φοιτητικής Ένωσης Ελλάδας και γραμματέας της Φοιτητικής Ένωσης Αριστοτελείου Πανεπιστημίου Θεσσαλονίκης. Σπούδασε στην Γεωπονοδασολογική Σχολή του Αριστοτελείου Πανεπιστημίου Θεσσαλονίκης. Πέρα από τα πολιτικά, εμπορεύεται και πουλά γεωργικά εφόδια. Ασχολείται επίσης με συνδικαλιστικά κινήματα. 

Εξελέγη περιφερειακός σύμβουλος Ανατολικής Μακεδονίας και Θράκης το 2010 - 2014. Το 2012 και το 2015 ήταν υποψήφιος βουλευτής με τον ΣΥΡΙΖΑ. Συμμετέχει σε διάφορα οικολογικά, πολιτιστικά και άλλα κινήματα.

Εξελέγη βουλευτής Ροδόπης στις βουλευτικές εκλογές της 7ης Ιουλίου 2019, με 5.780 ψήφους.

## Παραπομπές


Κατηγορία:Πρόεδροι Περιφερειακών Παρατάξεων
Κατηγορία:Περιφερειακοί Σύμβουλοι ανά την Ελλάδα
Κατηγορία:Βουλευτές Ροδόπης
Κατηγορία:Βουλευτές εκλεγμένοι με τον ΣΥΡΙΖΑ
Λεωνίδας Παλαιολόγος

Ο **Λεωνίδας Παλαιολόγος**  (1921-1967)  ήταν Έλληνας στρατιωτικός και νομάρχης για μερικούς μήνες, το 1967.

## Σταδιοδρομία
Γεννήθηκε στη Χαλκίδα, γιος του Ιωάννη Παλαιολόγου και της Νίνας. Ακολούθησε στρατιωτική καριέρα. Μετά την αποστρατεία του έγινε νομάρχης. Διορίστηκε νομάρχης στην Κορινθία από τη χούντα. Επί νομαρχίας του θεμελιώθηκε στα Τρίκαλα Κορινθίας ο Ιερός Ναός του Αγίου Γερασίμου και προετοιμάστηκε η Γεωργοεκπαιδευτική Έκθεση στο Ξυλόκαστρο. Επίσης τέθηκε υπό την αιγίδα του η Γιορτή του Σταφυλιού στην Κόρινθο. Η θητεία του ήταν βραχύβια και διακόπηκε με τον αδόκητο θάνατό του, σε ηλικία 46 ετών, στις 19 Οκτωβρίου 1967, συνεπεία καρδιακού επεισοδίου. Κηδεύτηκε στη γενέτειρά του και η κηδεία του ήταν πρωτοφανής στα χρονικά της Χαλκίδας σε συμμετοχή κόσμου, χοροστατούντος του Μητροπολίτη Χαλκίδος Γρηγορίου και Κορίνθου Παντελεήμονος. Ήταν παντρεμένος με την Πόπη Παλαιολόγου και είχαν δύο παιδιά.

## Παραπομπές


Κατηγορία:Νομάρχες Κορινθίας
Χρήστος Ποθητάκης

Ο **Χρήστος Ποθητάκης** (1891-1967) ήταν Έλληνας  πολιτικός, ο οποίος υπηρέτησε ως βουλευτής στην εκλογική περιφέρεια Εύβοιας.

## Βιογραφία
Γεννήθηκε στη Χαλκίδα το 1891.

Εξελέγη βουλευτής Ευβοίας με το Λαϊκό Κόμμα το ελληνικές εκλογές 1935.

Πέθανε αιφνίδια σε ηλικία 76 ετών τον Μάιο του 1967.

## Παραπομπές


Κατηγορία:Βουλευτές Ευβοίας
Κατηγορία:Βουλευτές εκλεγμένοι με το Λαϊκό Κόμμα
Παναγής Τσούτσουρας

Ο **Παναγής Τσούτσουρας** (1897 - 1967) του Ισιδώρου, ήταν Έλληνας δικηγόρος και πολιτικός.

## Βιογραφικά στοιχεία
Γεννήθηκε το 1897 και σπούδασε νομικά. Εργάστηκε ως δικηγόρος.

Εξελέγη βουλευτής Μεγαρίδος το 1952 με τον Ελληνικό Συναγερμό.
Πέθανε το 1967 και κηδεύτηκε στη Σαλαμίνα. Ο αδερφός του, Νικόλαος, ήταν διευθυντής του Δημοσίου Ταμείου Χαλκίδας.

## Παραπομπές


Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Μεγαρίδος
Ελ Έουλμα

Το **Ελ Έουλμα** () είναι πόλη στην επαρχία Σετίφ της Αλγερίας. Βρίσκεται 210 χιλιόμ. ανατολικά από την πρωτεύουσα της χώρας, το Αλγέρι. Σύμφωνα με την απογραφή του 2008 έχει 155.038 κατοίκους, από 120.068 το 1998, σημειώνοντας ετήσια αύξηση 2,64%.

## Ιστορικά στοιχεία
Η πόλη Ελ Έουλμα βρίσκεται περίπου 6 χλμ. μακριά από τον αρχαιολογικό χώρο του Αΐν Χανές, ο οποίος θεωρείται ένας από τους παλαιότερους χώρους στην Αφρική.

Κατά την περίοδο της αρχαιότητας η περιοχή του Ελ Έουλμα συνδεόταν με τη Νουμιδία, αντί με τη γειτονική περιοχή του Σετίφ, το οποίο ανήκε στη Μαυριτανία. Ο ποταμός Ουέντ Ελ-Ντεχέμπ ήταν τα όρια μεταξύ Νουμιδίας και Μαυριτανίας. Το έτος 42 μ.Χ. μετά την εξέγερση του Αιδήμονα, ο Κλαύδιος προσάρτησε τη Μαυριτανία και ολόκληρη η Βόρεια Αφρική ενωποιήθηκε υπό την αιγίδα της Ρωμαϊκής Αυτοκρατορίας.

Τον 8ο αιώνα, ο Άραβας στρατηγός Οκμπά Ιμπν Ναφίς Αλ Φιχρί εγκατέστησε στρατιωτική αποθήκη και ιατρείο στην περιοχή του Ελ Εουλμά με τη βοήθεια κατοίκων της περιοχής οι οποίοι εντάχθηκαν στον στρατό του. Την ίδια περίοδο η περιοχή έλαβε το όνομά της, το οποίο προέρχεται από το γεγονός πως κοντά βρισκόταν το Ντζουμά Ελ Ουλεμά (μαυσωλείο των θρησκευτικών λογίων).

Στη συνέχεια η περιοχή πέρασε υπό οθωμανικό έλεγχο, ενώ κατά τη διάρκεια της γαλλικής αποικιοκρατίας, η περιοχή ονομάστηκε Σαιν-Αρνώ () προς τιμήν του Γάλλου στρατάρχη Ζακ Λερουά ντε Σαιν-Αρνώ. Μετά την Ανεξαρτησία της Αλγερίας, η πόλη επανέκτησε την αρχική ονομασία της. Κατά τη διάρκεια της εξέγερσης του 1870 στην πόλη εκτυλίχθηκαν μάχες μεταξύ Γάλλων και Αλγερινών.

Μετά τη δεκαετία του 1970 η πόλη άρχισε να αναπτύσσεται τόσο οικονομικά, όσο και πληθυσμιακά. Η κυβέρνηση της Αλγερίας δημιούργησε εργοστάσια στην περιοχή.

## Αθλητισμός
Στην πόλη έχει την έδρα του ο ποδοσφαιρικός σύλλογος ΜΚ Ελ Έουλμα ο οποίος αγωνίζεται στην Α΄ Εθνική Κατηγορία Ποδοσφαίρου της Αλγερίας.

## Παραπομπές


Κατηγορία:Πόλεις της Αλγερίας
Η Συμβολή των ανθρώπων της ΕΣΣΔ στον παγκόσμιο πολιτισμό

εναλλ.=The contribution of the peoples of the USSR to world culture and civilization|μικρογραφία|«Η Συμβολή των ανθρώπων της ΕΣΣΔ στον παγκόσμιο πολιτισμό» (UNESCO)
Το έργο ***Η Συμβολή των ανθρώπων της ΕΣΣΔ στον παγκόσμιο πολιτισμό*** είναι πίνακας του Ρώσου ζωγράφου Ίλια Γκλαζούνοφ που εκτίθεται στις κεντρικές εγκαταστάσεις της UNESCO, στο Παρίσι. Το έργο φιλοτεχνήθηκε αποκλειστικά για την UNESCO το 1980 με δωρεά από την ΕΣΣΔ. Ο Γκλαζούνοφ είχε μεγάλη αναγνώριση σε όλη του την ζωγραφική καριέρα και τιμήθηκε από την UNESCO με χρυσό μετάλλιο για «εξέχουσα συμβολή στον παγκόσμιο πολιτισμό».

Στον πίνακα απεικονίζονται οι μεγαλύτερες προσωπικότητες του Σοβιετικού πολιτισμού και ιδιαίτερα της ρωσικής τέχνης, των γραμμάτων και των επιστημών. 

Ο πίνακας περιλαμβάνει ανθρώπους με τεράστια απήχηση στην παγκόσμια κουλτούρα όπως είναι οι ποιητές και λογοτέχνες: Φιόντορ Ντοστογιέφσκι, Αλεξάντρ Πούσκιν, Νικολάι Γκόγκολ, Λέων Τολστόι, Αντόν Τσέχωφ, οι μουσικοί, συνθέτες: Πιοτρ Τσαϊκόφσκι, Σεργκέι Ραχμάνινοφ, Ντμίτρι Σοστακόβιτς, Σεργκέι Προκόφιεφ και άλλα εμβληματικά πρόσωπα όπως: Μιχαήλ Λομονόσοφ, Φιόντορ Σαλιάπιν, Μιχαήλ Βρούμπελ, Αλεξάντρ Μπλοκ, Γιούρι Γκαγκάριν και άλλοι.

Ο πίνακας, ακόμη, περιλαμβάνει αναφορές στην ρωσική παράδοση και κουλτούρα, όσο και σε φανταστικούς χαρακτήρες, αντικείμενα και αρχιτεκτονική της Ρωσικής Ομοσπονδίας.

## Παραπομπές


Κατηγορία:Πίνακες
Κύπελλο Ελλάδας καλαθοσφαίρισης ανδρών 2019-2020

Το **[[Κύπελλο Ελλάδας καλαθοσφαίρισης ανδρών|Κύπελλο Ελλάδας Καλαθοσφαίρισης ανδρών]] 2019-2020** ήταν η 45η έκδοση κατά σειρά της κορυφαίας επαγγελματικής διοργάνωσης κυπέλλου στην Ελλάδα. Ο νικητής της προηγούμενης χρονιάς ήταν ο Παναθηναϊκός. Η διοργάνωση ξεκίνησε στις 18 Σεπτεμβρίου 2019 και ολοκληρώθηκε στις 16 Φεβρουαρίου 2020. Η ΑΕΚ αναδείχθηκε νικήτρια της διοργάνωσης, νικώντας στον τελικό τον Προμηθέα Πατρών με 61-57 στο Κλειστό Γυμναστήριο «Δυο Αοράκια».  

## Μορφή
Οι έξι πρώτες ομάδες της Basket League 2018-19, κέρδισαν την αυτόματη πρόκριση στους προημιτελικούς του Κυπέλλου 2019–20. Οι οκτώ χαμηλότερες στη βαθμολογία της Basket League 2018-19, μαζί με όλες της ομάδες της Α2 Εθνικής 2018-19 και της Β' Εθνικής 2018-19, αγωνίστηκαν στους προκριματικούς γύρους, για τις δύο εναπομείνασες θέσεις των προημιτελικών. Όλοι οι γύροι ήταν σε μορφή μονού νοκ-άουτ αγώνα.

## Προκριματικοί γύροι
### 1η Φάση
#### 1ος Γύρος

#### 2ος Γύρος

*Σημείωση: Ο Ιπποκράτης Κω δεν παρουσιάστηκε στον αγώνα εναντίον των Φαρσάλων.*

#### 3ος Γύρος

### 2η Φάση
#### 1ος Γύρος

#### 2ος Γύρος

#### 3ος Γύρος

## Τελικοί γύροι

## Βραβεία

### Πολυτιμότερος Παίκτης του Τελικού

### Κορυφαίος Σκόρερ του Τελικού

## Παραπομπές


## Εξωτερικοί σύνδεσμοι
* Επίσημος ιστότοπος ΕΟΚ
* Επίσημος ιστότοπος Greek Basket League

2020
Κυπελλο Ελλαδος Ανδρων
Κυπελλο Ελλαδος Ανδρων
2/39 Σύνταγμα Ευζώνων

Το **2/39 Σύνταγμα Ευζώνων «Συνταγματάρχης Καραχρήστος Βλάσιος»** (2/39 ΣΕ) είναι ιστορική μονάδα του Ελληνικού Στρατού. Παλαιότερα ήταν σύνταγμα Ευζώνων (ελαφρύ πεζικό). Το όνομα και η παράδοση του συντάγματος αποτελεί μέρος του ονόματος του Κέντρου Εκπαίδευσης Νεοσύλλεκτων Μεσολογγίου.

## Ιστορία
Το 2/39 Σύνταγμα Ευζώνων ιδρύθηκε στις 23 Δεκεμβρίου 1913 έχοντας έδρα το Μεσολόγγι. Η ίδρυση του έγινε κατά την αναδιοργάνωση του Ελληνικού Στρατού μετά τους Βαλκανικούς Πολέμους.

Το σύνταγμα πολέμησε στις επιχειρήσεις του Μακεδονικού Μετώπου του Α΄ Παγκοσμίου Πολέμου, αποτελώντας μέρος της 3ης Μεραρχίας Πεζικού. Το σύνταγμα πολέμησε από τις 25 Απριλίου 1918 μέχρι το τέλος του πολέμου στην περιοχή των Πρεσπών. Μετά τη Συμμαχική διάλυση του γερμανοβουλγαρικού μετώπου το φθινόπωρο, το σύνταγμα έκανε προέλαση προς το Πίροτ. Μαζί με την υπόλοιπη μεραρχία, μεταφέρθηκε στη Σμύρνη τον Αύγουστο του 1920, και πήρε μέρος σε όλες τις μετέπειτα επιχειρήσεις της μικρασιατικής Εκστρατείας μέχρι την Μικρασιατική Καταστροφή του 1922.

Κατά τη διάρκεια του ελληνοϊταλικού πολέμου του 1940-41, το σύνταγμα αποτελούσε μέρος της 8ης Μεραρχίας Πεζικού και ήταν μια από τις πρώτες ελληνικές στρατιωτικές μονάδες που πολέμησαν με τους Ιταλούς. Το σύνταγμα υπηρέτησε καθ ' όλη τη σύγκρουση και διαλύθηκε μετά την συνθηκολόγηση του ελληνικού στρατού στους Γερμανούς τον Απρίλιο του 1941.

Στις 2 Δεκεμβρίου 1950 ιδρύθηκε Κέντρο Εκπαίδευσης Νεοσυλλέκτων στο Μεσολόγγι. Στις 31 Αυγούστου 1965 απέκτησε την ονομασία «12ο Σύνταγμα Πεζικού» πριν μετονομαστεί σε «2/39 Σύνταγμα Ευζώνων» στις 26 Ιουνίου 1978. Στις 26 Σεπτεμβρίου 2000, το σύνταγμα απέκτησε την τιμητική ονομασία «Σχης. Καραχρήστος» προς τιμήν του διοικητή του, Συνταγματάρχη Βλάση Καραχρήστο, ο οποίος σκοτώθηκε πολεμώντας στις 20 Αυγούστου 1921.

Για την εν καιρώ πολέμου υπηρεσία του, το σύνταγμα έχει παρασημοφορηθεί δύο φορές με το υψηλότερο στρατιωτικό βραβείο της Ελλάδας, την Κλάση Ταξιάρχη του Αριστείου Ανδρεία. Έχει τιμηθεί μια φορά για τις δράσεις του στο Μακεδονικό Μέτωπο, και άλλη μια φορά για τις μάχες στις οποίες συμμετείχε την άνοιξη και το καλοκαίρι του 1921, ειδικά στην διήμερη μάχη του Αβγκίν κοντά στη Προύσα τον Μάρτιο. Το σύνταγμα τιμήθηκε με τον Σταυρό πολέμου 1914-1918 για τις δράσεις του στο Μακεδονικό Μέτωπο.

Το σύνταγμα και το κέντρο εκπαίδευσης βρίσκεται στο στρατόπεδο «Σπύρος Μουστακλής» στα βόρεια προάστια του Μεσολογγίου.

## Παραπομπές


Κατηγορία:Ταξιάρχης Αριστείου Ανδρείας
Κατηγορία:Μεσολόγγι
Μαρίτσα Μπουσταμάντε

Η **Μαρίτσα Μπουσταμάντε** (πλήρες όνομα: *Maritza Bustamante Abidar* Μαρίτσα Μπουσταμάντε Αμπιδάρ, 29 Σεπτεμβρίου 1980 -) είναι Βενεζουελανή ηθοποιός, μοντέλο και χορεύτρια. 

Εμφανίστηκε στην τηλεόραση το 2000 στην τηλενουβέλα *Más que amor...frenesí*. Έγινε ευρέως γνωστή από την τηλενουβέλα *[[Λουτσία, η ατίθαση καρδιά|Ángel rebelde]]*.

Είναι παντρεμένη με τον Αμερικανό τραγουδιστή Μαξ Πισολάντε και μαζί έχουν αποκτήσει ένα γιο, τον Σαντιάγο.

## Φιλμογραφία
**Más que amor...frenesí* - 2000, ως Μαρία Φερνάντα "Μαφέρ" Λόπεζ Φαχάρδο
**Guerra de mujeres* - 2000
**Las González* - 2001, ως Αμαπόλα Γκονσάλες
**Engañada* - 2003, ως Γιένιφερ Καρδένας
**[[Λουτσία, η ατίθαση καρδιά|Ángel rebelde]]* - 2003, ως Μαριέλα "Μαριελίτα" Κοβαρούμπιας ντε Ανσέλμι/ντε Σαλασάρ
**El amor no tiene precio* - 2005, ως Φεντερίκα "Κίκα" Μέντες
**Mi vida eres tú* - 2006, ως Μπεατρίς "Μπέτι" Εσπάρσα
**Acorralada* - 2007, ως Καραμέλο Βάσκες Μαρτίνες
**Torrente* - 2008, ως Άνα Χούλια Μπρισένιο Μεντισάβαλ ντε Γκαμπαλδόν
**Pecadora* - 2010, ως Μπάρμπαρα "Μπάρμπι" Ρίβας
**Perro Amor* - 2010, ως Καμίλα Μπράντο ντε Κάσερες
**[[Το Φάντασμα της Ελένα|El Fantasma de Elena]]* - 2010, ως Κορίνα Σανταντέρ
**Relaciones Peligrosas* - 2012, ως Άνα Κόντε "Ανακόντα"
**Los secretos de Lucía* - 2012, ως Μπόνι Καμπέγιο
**Reina de Corazones* - 2014, ως Γιακελίν "Τζάκι" Μοντόγια
**Eva la trailera* - 2016, ως Άνα Μαρία Γρανάδος
**[[La Fan]]* - 2017, ως Λουσία Ερνάντες/Ούρσουλα Μολίνα χηρ. ντε Μπλάνκο

## Παραπομπές


## Εξωτερικοί σύνδεσμοι

* 

Κατηγορία:Βενεζουελάνοι ηθοποιοί
Ιρίνα Μπάεβα

Η **Ιρίνα Μπάεβα** (*Irina Vitalevna Baeva*, Ρωσικά:*Ирина Витальевна Баева*, 25 Οκτωβρίου 1992 -) είναι Ρωσίδα ηθοποιός και μοντέλο. 

Σπούδασε ισπανικά και έμαθε να τα μιλάει βλέποντας μεξικάνικες τηλενουβέλες. Σπούδασε επίσης Δημοσιογραφία και Δημοσίων Σχέσεων στο Κρατικό Πανεπιστήμιο της Μόσχας, αλλά άφησε τις σπουδές της για να εγκατασταθεί στην Πόλη του Μεξικού.

Το 2012, σπουδές στο Κέντρο Καλλιτεχνικής Εκπαίδευσης της Televisa. Το ντεμπούτο της στην μικρή οθόνη έκανε στην τηλενουβέλα *[[Ιταλίδα Νύφη|Muchacha italiana viene a casarse]]*. Το 2018 παρουσίασε το μεξικάνικο αθλητικό πρόγραμμα "La Jugada del Mundial".

## Φιλμογραφία
**[[Ιταλίδα Νύφη|Muchacha italiana viene a casarse]]* - 2015, ως Κάτια Ρουίς (13 επεισόδια)
**Pasión y poder* - 2015/16, ως Ντανιέλα Μοντενέγρο Πέρες
**[[Η αγάπη ήρθε|Vino el amor]]* - 2016/17, ως Λουσιάνα Μουνιός Εστράδα
**Renta congelada* - 2017, ως Ντανιέλα "Ντάνι" (σειρά, επεισόδιο:"De chile, dulce y pozole")
**40 y 20* - 2017, ως Μάσα (σειρά, επεισόδιο:"El club de los 33")
**[[Δηλώνω ένοχη|Me declaro culpable]]* - 2017/18, ως Νατάλια Ουρσούα Μονρόι
**El Dragón: Return of a Warrior* - 2019, ως Χιμένα Ορτίς
**[[Ξαφνικά μπαμπάς|Soltero con hijas]]* - 2019/20, ως Μάσα Σιμόνοβα
**¿Porqué los hombres aman a las cabronas?* - 2017, ως Ντούλσε (θέατρο)

## Βραβεία & υποψηφιότητες
;Βραβεία TVyNovelas

## Παραπομπές


## Εξωτερικοί Σύνδεσμοι

* 
* 
* 

Κατηγορία:Ρωσίδες ηθοποιοί
Κατηγορία:Ρωσίδες μοντέλα
Κατηγορία:Φωτομοντέλα
Αρσιεσέ Α΄

O **Αρσιεσέ Α΄**, αιγυπτ. Harsiese έζησε στην 3η Μεταβατική Περίοδος και θεωρείται από τον Αιγυπτιολόγο Κένεθ Κίτσεν (γενν. 1932) ανώτατος ιερέας τού Αμούν και γιος τού Σοσένκ C, ανώτατου ιερέα του Αμούν. Έγινε αυτόνομος βασιλιάς της Θήβας και το πριν-το-όνομα επίθετο που έλαβε κατά την ενθόνισή του ήταν Εντζκεπερρέ Σετεπαναμούν. Πάντως πρόσφατες δημοσιευμένες έρευνες του Γερμανού αιγυπτιολόγου Καρλ Γιάνσεν-Βίνκελν στη JEA 81 (1995) γράφουν, ότι όλα τα μνημεία τού Αρσιεσέ Α΄ δείχνουν πως δεν ήταν ποτέ *ανώτατος* ιερέας τού Αμούν. Ο Αρσιεσέ Α΄ και ο γιος τού [...]ντού -του οποίου η ύπαρξη είναι γνωστή από επιγραφές στα νεκρικά αντικείμενα αυτού στην Κοπτό- αναφέρονται μόνο ως *κανονικοί* ιερείς του Αμούν. Ο Αρσιεσέ Α΄, που ήταν με βεβαιότητα ανεξάρτητος βασιλιάς των Θηβών κατά την πρώτη δεκαετία της βασιλείας τού Οσορκόν Β΄, ήταν διαφορετικό πρόσωπο από έναν ομώνυμό του, τον Αρσιεσέ Β΄. Ο τελευταίος ήταν γνήσια ανώτερος ιερέας τού Αμούν και πιστοποιείται στο λειτούργημά του στα τέλη της βασιλείας τού Οσορκόν Β΄, στο 6ο έτος της βασιλείας τού Σοσένκ Γ΄ και τα έτη 18ο και 19ο τού Πεντουμπάστ Α΄ σύμφωνα με τον Γιάνσεν-Βίνκελν.

## Πηγές
* Gerard Broekman, "The Nile Level Records of the Twenty-Second and Twenty-Third Dynasties in Karnak," Journal of Egyptian Archaeology 88 (2002), pp. 163–178.
* Aidan Dodson, The Canopic Equipment of the Kings of Egypt, (Kegan Paul Intl: 1994), pp. 88–89 and p. 92.
* Karl Jansen-Winkeln, "Historische Probleme Der 3. Zwischenzeit," Journal of Egyptian Archaeology 81 (1995), pp. 129–149.
* K.A. Kitchen, The Third Intermediate Period in Egypt (1100–650 BC), 3rd ed. Warminster: Aris and Phillips Limited, (1996)
* John H. Taylor, "A daughter of King Harsiese", Journal of Egyptian Archaeology 74 (1988), pp. 230-231.



Κατηγορία:Φαραώ της 23ης Αιγυπτιακής Δυναστείας
Νατάλια Εστρέιναρ

Η **Νατάλια Εστρέιναρ** (πλήρες όνομα: *Natalia Bárbara Martínez Streignard Negri* Νατάλια Μπάρμπαρα Μαρτίνες Εστρέιναρ Νέγρι, 9 Σεπτεμβρίου 1970) είναι Ισπανο-Βενεζουελανή ηθοποιός και μοντέλο. 

Γεννήθηκε στη Μαδρίτη από πατέρα Βενεζουελανο-Γερμανό και μητέρα Αργεντίνα. Έχει τέσσερα μεγαλύτερα αδέλφια. Σε ηλικία 3 ετών εγκαταστάθηκε μαζί με την οικογένεια της στη Βενεζουέλα. Πριν γίνει ηθοποιός, συμμετείχε στα καλλιστεία Μις Βενεζουέλα 1992 και κατέκτησε την 3η θέση. Η καριέρα ξεκίνησε λίγο μετά τα καλλιστεία στην τηλενουβέλα *Pedacito de Cielo*. Ευρέως γνωστή έγινε από την τηλενουβέλα *[[Βαλεντίνα: Έρωτας X-Large|Mi Gorda Bella]]*.

Στις 10 Ιουνίου 1999 παντρεύτηκε τον Κουβανό ηθοποιό Μάριο Σιμάρρο. Στις 14 Σεπτεμβρίου 2006 εκδόθηκε το διαζύγιο τους. Στις 27 Σεπτεμβρίου 2008 παντρεύτηκε για δεύτερη φορά με τον Ιταλό επιχειρηματία Ντονάτο Καλαντριέλλο, και έχουν αποκτήσει τρία παιδιά: τον Ζακ, την Τζία και τον Τζιάννι.

## Φιλμογραφία
**Pedacito de Cielo* - 1993, ως Ανχελίνα
**Dulce enemiga* - 1995, ως Μαρία Λάουρα Αντουέσα Καρντόσο Σάντακρους
**Sol de Tentacion* - 1996, ως Σολ Ρομέρο
**La Mujer de mi vida* - 1998, ως Μπάρμπαρα "Μπαρμπαρίτα" Ρουίς Μοράλες ντε Μοντεσίνος/Παουλίνα Μοράλες ντε Ρουίς
**Mi destino eres tú* - 2000, ως Σοφία Ντεβέσα Λέιβα
**Soledad* - 2001, ως Ντέμπορα Γκουτιέρες
**La Niña de mis ojos* - 2001, ως Ισαμπέλ Ντίας ντε Αντόνι
**[[Βαλεντίνα: Έρωτας X-Large|Mi Gorda Bella]]* - 2002/03, ως Βαλεντίνα Βιγιανουέβα Λάνς ντε Σεβίγια/Μπέλα ντε λα Ρόσα Μοντιέλ
**¡Anita, no te rajes!* - 2004, ως Αριάνα Ντουπόντ Αριστισάβαλ ντε Κοντρέρας
**La Tormenta* - 2005, ως Μαρία Τερέσα Μοντίγια Μαρρέρο/Άνχελα Μοντίγια Μαρρέρο
**El Juramento* - 2008, ως Αντρέα Ρόμπλες Κόντε ντε ντε Λαντέρος

## Παραπομπές


## Εξωτερικοί Σύνδεσμοι

* 

Κατηγορία:Ισπανοί ηθοποιοί
Κατηγορία:Βενεζουελάνοι ηθοποιοί